തുണിക്കടയില് മോഷണം, രണ്ടുപേര് അറസ്റ്റില് ഇരവിപുരം തുണിക്കടയില് നിന്ന് പണവും വസ്ത്രങ്ങളും മോഷ്ടിച്ച സംഘത്തില്പെട്ട 2 പേരെ പൊലീസ് അറസ്റ്റ് ചെയ്തു. കൂട്ടിക്കട താഴത്തു ചേരി മുഹമ്മദ് ഷാഫി മന്സിലില് മുഹമ്മദ് ഷാഫി 21 വാളത്തുംഗല് ലക്ഷം വീട് കുന്നില് തെക്കതില് അഭിഷേക് 20 എന്നിവരാണ് അറസ്റ്റിലായത്. മോഷണ സംഘത്തില് 3 പേരാണ് ഉണ്ടായിരുന്നത്. ദേശീയ പാതയ്ക്ക് സമീപം പളളിമുക്ക് പോസ്റ്റ് ഓഫിസിനും വെണ്ടര് മുക്കിനും ഇടയിലുള്ള ലീവി എന്ന വസ്ത്ര വില്പന ശാലയില് തിങ്കള് രാത്രിയിലാണ് മോഷണം നടന്നത്. പതിനെണ്ണായിരം രൂപയും കാല് ലക്ഷത്തോളം രൂപയുടെ വസ്ത്രങ്ങളും അപഹരിച്ചിരുന്നു. കടയിലെ ഏഴോളം നിരീക്ഷണ ക്യാമറകളും തകര്ത്തു. കടയില് നിന്നു ലഭിച്ച നിരീക്ഷണ ക്യാമറ ദൃശ്യങ്ങള് പിന്തുടര്ന്നു നടത്തിയ അന്വേഷണത്തിലാണു പ്രതികള് പിടിയിലായത്. പരവൂര് മാമൂട്ടില് റെയില്വേ പാലത്തിന് അടിയില് ഒളിച്ചു കഴിയവെയാണ് പിടിയിലായത്. ഇരവിപുരം ഇന്സ്പെക്ടര് വി.വി.അനില്കുമാര്, എസ്ഐമാരായ അരുണ് ഷാ, ദീപു, പ്രകാശ്, ദിനേശ് കുമാര്, എസ്സിപിഒ സുമേഷ് ബേബി, സിപിഒമാരായ മനാഫ്, ജിജു ജലാല്, അഭിലാഷ് എന്നിവരടങ്ങിയ പൊലീസ് സംഘമാണ് അറസ്റ്റ് ചെയ്തത്.The post തുണിക്കടയില് മോഷണം, രണ്ടുപേര് അറസ്റ്റില് first appeared on MalayalamExpressOnline.